Referat fra bestyrelsesmøde afholdt torsdag den 11. oktober 2018.

Til stede var: Christian, Ole, Carlo, Tine, Anni, Rosemarie og Eva

Fra ejendomskontoret: Bernt

Afbud fra: Torben og Knud

Mødet blev indledt med, at Carlo oplyste, at Susanne Rohde var sovet stille ind dags dato. Der blev holdt 1 minuts stilhed.

Bestyrelsen består herefter som følger: Formand Christian, næstformand Ole, Carlo, Tine, Anni, Rosemarie, Torben, Knud og Eva, der som 1. suppleant nu indtræder i bestyrelsen.

**1. Orientering fra ejendomslederen**

Bernt orienterede om personaleforhold. Bernt oplyste, at Hans Jørgensen er blevet ansat som ejendomsfunktionær.

Røglemme/vinduer skiftet motor og vinduesrammer, Ådalsparkvej.

Kloakering skal gennemses blok 2 og 3 og evt. renoveres som i blok1.

**2. Orientering fra formanden**

Christian og Bernt har været til budgetmøde med DAB.

Ådalsparken har 50 års jubilæum den 15. august 2019. Bestyrelsen skal drøfte, om der skal ske noget i forbindelse med jubilæet.

Der har været afholdt dialogmøde med Hørsholm Kommune.

Genbrugsbutikken har et ønske om at overtage det gamle beboerlokale, der arbejdes videre med dette.

Der arbejdes ligeledes på, at få meres plads i kiosken på grund af den store succes med pakkeudlevering.

**3. Carporte – herunder misbrug af carporte – delvis lukket punkt.**

Formanden orienterede om sagen omkring en beboer, der har lejet sin carport ud. Ifølge lejekontrakten er det ikke tilladt at udleje eller udlåne sin carport. Sagen behandles ved Fogedretten i Helsingør.

**4. Status på injuriesager mod 2 beboere i Ådalsparken og 1 beboer i Ahornparken.**

Hørsholm almene Boligselskabs bestyrelse har anmodet selskabets advokat om snarest at anlægge injuriesager mod 2 beboere i Ådalsparken og 1 beboer i Ahornparken. De pågældende beboere har på Facebook og i andre sammenhænge udtalt sig stærkt injurierende og æreskrænkende om Ådalsparkens bestyrelse, bestyrelsens formand og selskabets bestyrelse.

Der er også opbakning fra afdelingsbestyrelsen til denne sag.

**5. Eventuelt**

Der holdes juletræsfest for beboerne lørdag den 1. december.